नई दिल्ली। देश में राम और नाम पर राजनीति हो रही है। उत्तर प्रदेश के इलाहाबाद का नाम प्रयागराज और फैजाबाद का अयोध्या किए जाने के बाद अब कई प्रदेशों के शहरों के नाम बदलने पर विचार किया जा रहा है। लेकिन शहरों के बदलते नामों के बीच हिंदुस्तानियों की दिनचर्या और जुबान में शुमार हो चुके कुछ ऐसे भोजन हैं, जो असलियत में हिंदुस्तानी नहीं हैं। ऐसे में सवाल उठना लाजमी है कि क्या समोसा, जलेबी, गुलाब जामुन, दाल चावल और राजमा जैसे फेमस फूड का नाम भी बदलकर इन्हें भारतीय बनाया जा सकता है। वैसे इसका जवाब तो न में है, पर यह भोजन कहां से ताल्लुक रखता है जानना जरूरी है।